CELEX: 62007CA0572
Language: el
Date: 2009-06-11 00:00:00
Title: Υπόθεση C-572/07: Απόφαση του Δικαστηρίου (δεύτερο τμήμα) της 11ης Ιουνίου 2009 [αίτηση του Krajský soud v Ústi nad Labem (Τσεχική Δημοκρατία) για την έκδοση προδικαστικής αποφάσεως] — RLRE Tellmer Property s.r.o. κατά Finanční ředitelství v Ústí nad Labem (Αίτηση εκδόσεως προδικαστικής αποφάσεως — ΦΠΑ — Απαλλαγή της μίσθωσης ακινήτων — Καθαρισμός των κοινόχρηστων χώρων που αφορά η μίσθωση — Παρεπόμενες υπηρεσίες)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/12
            
         Απόφαση του Δικαστηρίου (δεύτερο τμήμα) της 11ης Ιουνίου 2009 [αίτηση του Krajský soud v Ústi nad Labem (Τσεχική Δημοκρατία) για την έκδοση προδικαστικής αποφάσεως] — RLRE Tellmer Property s.r.o. κατά Finanční ředitelství v Ústí nad Labem
   (Υπόθεση C-572/07) (1)
   
   (Αίτηση εκδόσεως προδικαστικής αποφάσεως - ΦΠΑ - Απαλλαγή της μίσθωσης ακινήτων - Καθαρισμός των κοινόχρηστων χώρων που αφορά η μίσθωση - Παρεπόμενες υπηρεσίες)
   2009/C 180/19
   Γλώσσα διαδικασίας: η τσεχική
   
      Αιτούν δικαστήριο
   
   Krajský soud v Ústi nad Labem
   
      Διάδικοι στην υπόθεση της κύριας δίκης
   
   RLRE Tellmer Property s.r.o.
   κατά
   Finanční ředitelství v Ústí nad Labem
   
      Αντικείμενο
   
   Αίτηση εκδόσεως προδικαστικής αποφάσεως — Krajský Soud v Ustí nad Labem — Ερμηνεία των άρθρων 6 και 13, Β, στοιχείο β', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Έκταση της απαλλαγής από τον ΦΠΑ της μίσθωσης ακινήτων — Περιλαμβάνονται τα έξοδα καθαρισμού των κοινοχρήστων χώρων κατοικίας
   
      Διατακτικό
   
   
               1)
            
            
               Για την εφαρμογή του άρθρου 13, Β, στοιχείο β', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, η μίσθωση ακινήτου και η υπηρεσία καθαρισμού των κοινοχρήστων χώρων του πρέπει να θεωρηθούν, υπό τις περιστάσεις της κύριας δίκης, ως αυτοτελείς πράξεις που μπορούν να χωριστούν η μία από την άλλη και συνεπώς η υπηρεσία αυτή δεν εμπίπτει στην εν λόγω διάταξη.
            
         
      (1)  ΕΕ C 79 της 29.3.2008.